

Srbská republika   
MINISTERSTVO ŠKOLSTVA, VEDY A TECHNOLOGICKÉHO ROZVOJA

Číslo: 601/-03-00033/21/2021-15

Dátum: 20. 1. 2022

Nemanjina 22-26

ŠKOLSKÝM SPRÁVAM   
ZÁKLADNÝM A STREDNÝM   
ŠKOLÁM

JEDNOTKÁM LOKÁLNEJ SAMOSPRÁVY

PREDMET: Oznámenie o rozhodnutí Tímu pre sledovanie a koordináciu uplatňovania preventívnych opatrení v práci škôl, ktoré odkazuje na zavedený model vyučovania pre školy v určených jednotkách lokálnej samosprávy od 24. januára 2022.

Vážení,

s cieľom kvalitnej organizácie výchovno-vzdelávacej práce na školách na území Srbskej republiky v školskom roku 2021/2022 s ohľadom na ochranu zdravia žiakov a zamestnancov, prevenciu šírenia infekcií a infekčných chorôb, ako aj uplatňovanie práv žiakov na vzdelávanie, Tím pre sledovanie a koordináciu uplatňovania preventívnych opatrení v práci škôl, na týždennej úrovni a na základe údajov poskytnutých školami, určuje model vyučovania pre školy v určených jednotkách lokálnej samosprávy. Na tomto procese má účasť obecný, resp. mestský štáb pre mimoriadne situácie, ktorý prostredníctvom príslušnej školskej správy dáva návrh na aplikáciu vhodného modelu výchovno-vzdelávacej práce.

Epidemiologická situácia sa monitoruje na dennej báze a príslušné rozhodnutia sa vykonávajú na základe ukazovateľov a údajov. Zvýraznené sú dva základné prvky, ktoré predstavujú prioritu, a to zabezpečiť výkon práva na vzdelávanie, teda kontinuitu a kvalitu výchovno-vzdelávacej práce a zachovať zdravie žiakov a zamestnancov, teda zabezpečiť, aby tak ako doteraz, ako naznačujú tieto údaje, vykonáva kvalitnú výchovno-vzdelávaciu prácu v bezpečnom prostredí.

Tím pre sledovanie a koordináciu uplatňovania preventívnych opatrení v práci škôl, na zasadnutí konanom dňa 19. 01. 2022, v súlade s odbornými pokynmi na organizáciu výchovno-vzdelávacej práce v základných a stredných školách na školský rok 2021/2022, vyniesol nasledujúce

**ROZHODNUTIE**

1. **Všetky základné školy v Srbskej republike uplatnia od pondelka 24. januára 2022 prvý model organizácie výchovno-vzdelávacej práce – priama realizácia výchovno-vzdelávacej práce pre** **žiakov** **prvého,** **druhého, tretieho a štvrtého ročníka.**

2. **Druhý model organizácie výchovno-vzdelávacej práce sa uplatní od 24. januára 2022 v** **piatom, šiestom, siedmom a ôsmom ročníku základnej školy a na všetkých stredných školách.**

1. Výchovno-vzdelávacia práca v **školách** **pre žiakov s vývojovými poruchami a invaliditou, hudobných baletných školách, ako aj v školách pre vzdelávanie dospelých** sa vzhľadom na svoju špecifickosť vykonáva podľa predchádzajúceho rozhodnutia tímu a v súlade s pokynmi ministerstva, pričom berúc do úvahy potreby žiakov a návštevníkov a v ich najlepšom záujme.
2. **Postup pre prípady infekcie u žiakov v školách**

V situáciách, keď sa u žiakov vyskytnú prípady infekcie SARS-CoV-2, rodič informuje školu.

Ak sa vyskytnú dva alebo viac prípadov infekcie v jednej triede, riaditeľ školy organizuje prácu v škole podľa týchto pokynov:

* 1. V prípade práce v triedach so 16 alebo menej žiakmi, po objavení troch nakazených žiakov v triede, prechod na tretí model v trvaní 10 kalendárnych dní je potrebný len pre túto triedu.
  2. V prípade tried so 17 a viac žiakmi sa po objavení dvoch prípadov trieda rozdelí do dvoch skupín a pokračuje sa v práci na inom (kombinovanom) modeli výučby. Na skupiny sa potom aplikuje postup pre triedy so 16 a menej žiakmi, resp. po objavení sa troch nových nakazených žiakov v skupine sa prechod na tretí model v trvaní 10 kalendárnych dní vyžaduje len pre túto skupinu.
  3. Ak pri uplatnení vopred predpísaných kritérií stále existujú prvky pre uvažovanie o prechode na tretí model vyučovania celej smeny alebo celej školy, riaditeľ to bezodkladne oznámi príslušnej školskej správe a územne príslušnému inštitútu/ústavu verejného zdravia, ktorý posúdi epidemiologické riziká a vydá konečné rozhodnutie, o ktorom oznamuje školu.

*POZNÁMKA:* Školy, ktoré po treťom prechádzajú na druhý model výučby, by si mali dávať pozor najmä na možný výskyt nových prípadov infekcií u žiakov a mali by okamžite uplatniť vyššie uvedené postupy. Taktiež na všetkých školách je potrebné trvať na úplnom a dôslednom uplatňovaní všetkých preventívnych opatrení, osobných aj všeobecných, aby sa znížilo riziko prenosu nákazy medzi žiakmi a zamestnancami školy.

1. Údaje z dohľadu naznačujú, že existujú prípady, keď žiaci s príznakmi infekcie dýchacích ciest (kašeľ), aj keď majú potvrdené prípady infekcie v rodine, prichádzajú do školy bez toho, aby aplikovali opatrenia osobnej ochrany, a teda predstavujú vysoké riziko nakazenia ľudí, s ktorými prichádzajú do kontaktu v škole aj v mimo nej. **Odporúča sa**

**správam škôl a učiteľom**, **aby apelovali na rodičov, aby neposielali deti s príznakmi do školy, kým neuplynie obdobie izolácie alebo karantény, ak sú v kontakte s potvrdenými prípadmi v rodine.**

1. Vzhľadom na aktuálnu epidemiologickú situáciu, charakteristiky omikron variantu SARS-CoV-2, je povinné **používať ochranné rúška pre všetkých zamestnancov, žiakov** a tretích osôb **po celý čas ich pobytu v škole**. **Nosenie ochranných rúšok** je povinné pre všetkých zamestnancov **školy, žiakov** a tretích osôb od **vstupu na školský dvor** až po **odchod zo školského dvora**. **Je potrebné posilniť opatrenia všeobecnej a osobnej hygieny** (umývanie a dezinfekcia rúk), a najmä dbať na pravidelné vetranie a **dezinfekciu všetkých miestností, kde sa žiaci a zamestnanci školy zdržiavajú**.

Žiakom, ktorí zo zdravotných dôvodov nemôžu nosiť rúška (napr. bronchiálna astma alebo iný zdravotný dôvod), to môže výnimočne uviesť každý pediater, ktorý pozná zdravotný stav dieťaťa a má prístup k zdravotnej dokumentácii. Ak niektorý zo žiakov je znemožnený nosiť rúško počas pobytu v škole, je potrebné dbať na to, aby všetci ostatní žiaci a zamestnanci, ktorí s týmto žiakom/žiačkou zdieľajú pracovný priestor alebo prichádzajú do blízkeho kontaktu iným spôsobom, nosili rúška po celý čas, čo znižuje riziko nákazy. V takejto situácii je obzvlášť dôležité, aby škola zabezpečila posilnené všetky ostatné predpísané ochranné opatrenia. Túto výnimku možno uplatniť na žiadosť rodiča a len s priloženým posudkom lekára.

1. Pri vykonaných kontrolách boli zaznamenané značné riziká nakazenia žiakov a zamestnaných pri ich činnosti mimo školy, **apelujeme a očakávame od žiakov a zamestnancov škôl, ako aj od rodičov žiakov, aby dôsledne uplatňovali opatrenia osobnej ochrany pred nákazou v škole aj mimo školy. Zvlášť dôležité je vyhýbať sa hromadným zhromaždeniam v interiéri a exteriéri, najmä ak sa počas zhromaždení neuplatňujú predpísané opatrenia osobnej ochrany**.
2. Všetky základné a stredné školy v Srbskej republike sú povinné plne zabezpečiť implementáciu **piatich kľúčových opatrení stratégie znižovania rizík**.
3. Rozhodnutie o modeloch výchovno-vzdelávacej práce, ktoré sa budú uplatňovať na území Srbskej republiky od 24. januára 2022 je vynesené sú súhlasom Ministerstva školstva, vedy a technologického rozvoja.
4. Nasledujúce zasadnutie Tímu pre monitorovanie a koordináciu implementácie preventívnych opatrení v práci škôl sa uskutoční 27. januára 2022 keď sa prehodnotí súčasná epidemiologická situácia s cieľom prijať potrebné opatrenia na boj proti šíreniu epidémie SARS-CoV-2.

Srdečne

PRVÝ PODPREDSEDA VLÁDY A MINISTER



Branko Ružić